Cuneiform Tablet Kt a/k 55b (AKT 1 77 tab)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
šu-sú-en₆ e-ta-ri a-ḫa-sú ša en-nam-a-šur e-ḫu-uz qá-qá-sá pá-tí ša-wi-tám i-na ša-ḫa-tí-ša ú-lá ú-šé-ša-áb qá-dí-iš-tám i-na kà-ni-iš{ki} ù ni-iḫ-ri-a ú-lá e-ḫa-az šu-ma a-na a-ḫa-tí-šu-nu lu mu-sà lu nu-a-ú-um ù DUMU a-šur a-na ḫu-bu-lim ma-ma-an i-ṣa-ba-sí en-nam-a-šur um-mu-šu ù PUZUR₄-sa-tu šu-sú-en₆ ú-bu-bu-ú ší-mu-ša ú-lá ša-aq-lu šu-ma e-zi-ib-ší 2 ma-na KÙ.BABBAR i-ša-qal šu-ma ší-it té-zi-ib-šu 2 ma-na KÙ.BABBAR-šu-nu i-ša-qú-lu IGI a-zu-a IGI a-na-aḫ-a-šur IGI bu-ṣí-a